**Valtioneuvoston asetus henkilöllisyyden toteamiseksi hyväksyttävistä asiakirjoista äitiysasioissa**

Valtioneuvoston päätöksen mukaisesti säädetään äitiyslain (253/2018) 53 §:n 1 momentin nojalla:

1 § Henkilöllisyyden toteamiseksi hyväksyttävät asiakirjat

Äitiyslain 19 §:ssä tarkoitettuna henkilöllisyystodistuksena tai muuna tähän verrattavana, luotettavana asiakirjanäyttönä henkilöllisyydestä hyväksytään seuraavat voimassa olevat asiakirjat:

1. passi;
2. ulkomaalaislain (301/2004) 134 §:ssä tarkoitettu Suomen valtion viranomaisen myöntämä muukalaispassi;
3. ulkomaalaislain 135 §:ssä tarkoitettu Suomen valtion viranomaisen myöntämä pakolaisen matkustusasiakirja;
4. Euroopan talousalueen jäsenvaltion, San Marinon tai Sveitsin asianomaisen viranomaisen myöntämä henkilökortti;
5. Suomen valtion viranomaisen 1 päivän lokakuuta 1990 jälkeen myöntämä ajokortti.

2 § Voimaantulo

Tämä asetus tulee voimaan 1 päivänä huhtikuuta 2019.